ఈ ఎన్నికల్లో దెయ్యాలు ఓటెయ్యలేదు: ఈసీ - Ghosts didnt vote in Lok Sabha polls - EENADU
ఈ ఎన్నికల్లో దెయ్యాలు ఓటెయ్యలేదు: ఈసీ
దిల్లీ: ఈ సారి లోక్‌సభ ఎన్నికల్లో మనుషులే ఓటు వేశారని, దెయ్యాలు ఓటు వేయలేదని శనివారం ఎన్నికల సంఘం స్పష్టత ఇచ్చింది. ఈవీఎంల మీద లెక్కతేలిన ఓట్లకు, పోల్‌ అయిన ఓట్లకు పొంతన లేదంటూ వస్తున్న విమర్శల నేపథ్యంలో పై విధంగా స్పందించింది. మే 23న ఎన్నికల ఫలితాలు వెల్లడైన దగ్గరి నుంచి ఈ అంశంపై ఆందోళనలు వ్యక్తం అవుతున్నాయి.
ఈసీ వెల్లడించిన పోలింగ్‌ శాతం ప్రకారం... పోల్‌ అయిన ఓట్లతో ఫలితాల రోజు లెక్కింపులో వెల్లడైన ఓట్లకు పొంతన లేదని విమర్శలు వస్తున్నాయి. ఈ మిగతా ఓట్లను ఘోస్ట్ ఓట్లుగా పిలుస్తున్నారు. పోలైన ఓట్లతో పోల్చుకుంటే ఈ తేడా కొన్ని చోట్ల ఎక్కువగానూ, కొన్ని తక్కువగానూ ఉన్నట్లు మీడియాలో వార్తలు వచ్చాయి. ఓ ఆంగ్ల పత్రిక కథనం ప్రకారం 373 లోక్‌సభ నియోజకవర్గాల్లో ఈ తేడా కనిపించింది.
ఈ వార్తలపై ఈసీ స్పందించింది. 'పోలింగ్ సమయంలో ఈసీ వెబ్‌సైట్లో పెట్టిన ఓటింగ్ శాతానికి సంబంధించిన సమాచారం తాత్కాలికమైంది. అది తరవాత మారే అవకాశం ఉంటుంది. ఈవీఎంల మీద లెక్కింపు తరవాత తేడా రావడం సహజం. త్వరలో పోలైన ఓట్లకు సంబంధించిన సమాచారాన్ని అందుబాటులో ఉంచుతాం. అలాంటివేమీ లేనప్పుడు ఘోస్ట్ ఓటర్లంటూ ప్రస్తావించడం అవమానకరం' అని ఈసీ పేర్కొంది.
ee ennikallo deyyaalu oteyyaledu: eesee - Ghosts didnt vote in Lok Sabha polls - EENADU
ee ennikallo deyyaalu oteyyaledu: eesee
dilli: ee saari lokesabha ennikallo manushule otu vaesaarani, deyyaalu otu veyaledani sanivaaram ennikala sangham spashtata ichindi. eevaemla meeda lekkatelina otlaku, polny ayina otlaku pontana ledantu vastunna vimarsala nepathyamlo pai vidhamgaa spandinchindi. mee 23na ennikala phalitaalu velladaina daggari nunchi ee amsampai aandolanalu vyaktam avutunnaayi.
eesee velladinchina polingi saatam prakaaram... polny ayina otlatho phalitaala roju lekkimpulo velladaina otlaku pontana ledani vimarsalu vastunnaayi. ee migata otlanu ghost otlugaa pilustunnaru. polaina otlatho polchukunte ee teda konni chotla ekkuvagaanuu, konni takkuvagaanuu unnatlu medialo vaartalu vachayi. oo aangla patrika kathanam prakaaram 373 lokesabha niyojakavargaallo ee teda kanipinchindi.
ee vaartalapai eesee spandinchindi. 'poling samayamlo eesee webesitelo pettina oting saataaniki sambandhinchina samacharam taatkaalikamaindi. adhi taravaata mare avakaasam untundi. eevaemla meeda lekkimpu taravaata teda ravadam sahajam. twaralo polaina otlaku sambandhinchina samaachaaraanni andubaatulo unchutam. alantivemy lenappudu ghost otarlantuu prastaavinchadam avamaanakaram' ani eesee perkondi.